b'\n_START_ARTICLE_\nSeksdagersritt\n_START_PARAGRAPH_\nSeksdagersritt, i profesjonell banesykling en konkurranseform mellom to- eller tremannslag over seks d\xc3\xb8gn, hvor syklistene p\xc3\xa5 hvert lag stadig avl\xc3\xb8ser hverandre. Man f\xc3\xa5r bl.a. poeng for \xc3\xa5 vinne innlagte spurtrunder. Seksdagersritt oppstod i Storbritannia i 1870-\xc3\xa5rene, men ble f\xc3\xb8rst popul\xc3\xa6rt i USA. Her ble den f\xc3\xb8rste konkurransen arrangert i New York 1891 (Madison Square Garden) som et individuelt l\xc3\xb8p, fra 1899 som parl\xc3\xb8p. Opprinnelig gjaldt det \xc3\xa5 sykle lengst mulig, og man kj\xc3\xb8rte kontinuerlig. N\xc3\xa5 sykler man bare en viss periode ettermiddag og kveld hvert d\xc3\xb8gn. Seksdagersritt gir anledning til veddem\xc3\xa5l og er en stor publikumsattraksjon, og er s\xc3\xa6rlig popul\xc3\xa6rt i Frankrike, Belgia, Tyskland, USA og Danmark.'